CELEX: 62014TN0762
Language: sk
Date: 2014-11-13 00:00:00
Title: Vec T-762/14: Žaloba podaná 13. novembra 2014 – Philips a Philips France/Komisia

2.3.2015   
            
            
               SK
            
            
               Úradný vestník Európskej únie
            
            
               C 73/37
            
         
      Žaloba podaná 13. novembra 2014 – Philips a Philips France/Komisia
      (Vec T-762/14)
      (2015/C 073/48)
      Jazyk konania: angličtina
      
         Účastníci konania
      
      
         Žalobkyne: Koninklijke Philips NV (Eindhoven, Holandsko) a Philips France (Suresnes, Francúzsko) (v zastúpení: J. de Pree, S. Molin a A. ter Haar, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie v rozsahu, v akom sa týka spoločnosti Philips, alebo
               
            
                  —
               
               
                  zrušil pokutu, ktorá bola spoločnosti Philips uložená v rozhodnutí alebo znížil jej výšku,
               
            
                  —
               
               
                  v každom prípade uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Touto žalobou žalobkyne navrhujú čiastočné zrušenie rozhodnutia Komisie C(2014) 6250 final z 3. septembra 2014 vo veci AT.39574 – Smart Card Chips (čipy pre inteligentné karty).
      Na podporu svojej žaloby žalobkyne uvádzajú deväť žalobných dôvodov.
      
                  1.
               
               
                  Prvý žalobný dôvod založený na porušení článku 101 ZFEÚ a článku 53 Dohody o EHP, keďže Komisia dostatočne právne nepreukázala, že sieť kontaktov, ktorej bola spoločnosť Philips súčasťou, predstavuje obmedzenie hospodárskej súťaže z hľadiska jej cieľa.
               
            
                  2.
               
               
                  Druhý žalobný dôvod založený na porušení článku 101 ZFEÚ a článku 53 Dohody o EHP, keďže Komisia určila, že porušenie sa vzťahuje na všetky použitia čipov pre inteligentné karty a neobmedzuje sa len na SIM karty.
               
            
                  3.
               
               
                  Tretí žalobný dôvod založený na porušení článku 101 ZFEÚ a článku 53 Dohody o EHP, keďže Komisia dostatočne právne nepreukázala, že spoločnosť Philips je súčasťou mnohostranného kartelu spolu so spoločnosťami Infineon, Renesas a Samsung a zúčastnila sa na jednom a pokračujúcom porušení.
               
            
                  4.
               
               
                  Štvrtý žalobný dôvod založený na porušení článku 41 Charty základných práv EÚ, zásady riadnej správy vecí verejných a povinnosti starostlivosti, keďže Komisia neposudzovala túto vec spravodlivo a nestranne.
               
            
                  5.
               
               
                  Piaty žalobný dôvod založený na porušení článku 101 ZFEÚ a článku 53 Dohody o EHP, keďže Komisia vzhľadom na spôsob, akým viedla konanie, Komisia dostatočne právne nepreukázala toto údajné porušenie.
               
            
                  6.
               
               
                  Šiesty žalobný dôvod založený na porušení článku 27 nariadenia č. 1/2003 (1), článku 11 nariadenia č. 773/2004 (2), článku 48 Charty základných práv EÚ a práv spoločnosti Philips na obranu, keďže Komisia nezverejnila dôležitý dôkaz umožňujúci zbavenie obvinení.
               
            
                  7.
               
               
                  Siedmy žalobný dôvod založený na porušení článku 25 nariadenia č. 1/2003, keďže Komisia nemala právo postihovať údajné porušenie v rozsahu, v akom k nemu došlo pred 3. septembrom 2004.
               
            
                  8.
               
               
                  Ôsmy žalobný dôvod založený na porušení Usmernení k metóde stanovenia pokút, keďže Komisia nesprávne určila relevantnú hodnotu predaja.
               
            
                  9.
               
               
                  Deviaty žalobný dôvod založený na porušení Usmernení k metóde stanovenia pokút, článku 23 nariadenia č. 1/2003 a zásady proporcionality, keďže Komisia uplatnila neprimeraný faktor závažnosti.
               
            
         (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch [101 ZFEÚ] a [102 ZFEÚ] (Ú. v. EÚ L 1, s. 1; Mim. vyd. 08/002, s. 205).
      
         (2)  Nariadenie Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov [101 ZFEÚ] a [102 ZFEÚ] (Ú. v. EÚ L 1, s. 1; Mim. vyd. 08/003, s. 81).